


	Európai Parlament
2019-2024
	[image: EP logo RGB_Mute]



ELFOGADOTT SZÖVEGEK

[bookmark: TANumber]P9_TA(2024)0259
[bookmark: title]2022. évi mentesítés: Euratom Ellátási Ügynökség
[bookmark: DocNumber]
[bookmark: Commission]Költségvetési Ellenőrző Bizottság
[bookmark: PE]PE753.529
[bookmark: Sujet][bookmark: References]1. Az Európai Parlament 2024. április 11-i határozata az Euratom Ellátási Ügynökség 2022. évi pénzügyi évre szóló költségvetésének végrehajtására vonatkozó mentesítésről (2023/2161(DEC))
[bookmark: TextBodyBegin]Az Európai Parlament,
–	tekintettel az Euratom Ellátási Ügynökség 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022. évi pénzügyi évre vonatkozó költségvetés végrehajtása tekintetében az Ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9‑0099/2024),
–	tekintettel az Európai Unió működéséről szóló szerződés 319. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 68. cikkére, [3:  	HL L 193., 2018.7.30., 1. o.] 

–	tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra[footnoteRef:4] és különösen mellékletének 8. cikkére, [4:  	HL L 41., 2008.2.15., 15. o.] 

–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0108/2024),
1.	mentesítést ad az Euratom Ellátási Ügynökség megbízott főigazgatója számára az ügynökség 2022. évi pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Euratom Ellátási Ügynökség megbízott főigazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc161839912]2. Az Európai Parlament 2024. április 11-i határozata az Euratom Ellátási Ügynökség 2022. évi pénzügyi évre vonatkozó elszámolásának lezárásáról (2023/2161(DEC))

Az Európai Parlament,
–	tekintettel az Euratom Ellátási Ügynökség 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:5], [5:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:6], [6:  	HL C, C/2023/112, 2023.10.12.] 

–	tekintettel a 2022. évi pénzügyi évre vonatkozó költségvetés végrehajtása tekintetében az Ügynökség számára adandó mentesítésről szóló, 2024. február 22-i tanácsi ajánlásra (06180/2024 – C9‑0099/2024),
–	tekintettel az Európai Unió működéséről szóló szerződés 319. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:7] és különösen annak 68. cikkére, [7:  	HL L 193., 2018.7.30., 1. o.] 

–	tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK tanácsi határozatra[footnoteRef:8] és különösen mellékletének 8. cikkére, [8:  	HL L 41., 2008.2.15., 15. o.] 

–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0108/2024),
1.	jóváhagyja az Euratom Ellátási Ügynökség 2022. évi pénzügyi évre szóló elszámolásának lezárását;
2.	utasítja elnökét, hogy továbbítsa ezt a határozatot az Euratom Ellátási Ügynökség megbízott főigazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

[bookmark: _Toc161839913]3. Az Európai Parlament 2024. április 11-i állásfoglalása az Euratom Ellátási Ügynökség 2022. évi pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2161(DEC))

Az Európai Parlament,
–	tekintettel az Euratom Ellátási Ügynökség (a továbbiakban: az ügynökség) 2022. évi pénzügyi évre szóló költségvetésének végrehajtására vonatkozó mentesítésről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel a Költségvetési Ellenőrző Bizottság jelentésére (A9-0108/2024),
A.	mivel bevételi és kiadási kimutatása szerint az ügynökség 2022. évi pénzügyi évre szóló végleges költségvetése 167 000 EUR volt, ami 2021-hoz (210 000 EUR) képest 20,48%-os csökkenést jelent; mivel az ügynökség költségvetése teljes egészében az uniós költségvetésből származik;
B.	mivel a Számvevőszék az ügynökség 2022. évi pénzügyi évre vonatkozó beszámolójáról készített jelentésében (a továbbiakban: a számvevőszéki jelentés) megállapította, hogy kellő mértékben megbizonyosodott az ügynökség éves beszámolójának megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;
C.	mivel az ügynökség belső ellenőrzési rendszereit illetően 2022-re vonatkozóan nem jelentettek korrekciós intézkedéseket igénylő problémákat, és a korábbi évek ellenőrzései és értékelései alapján sem voltak folyamatban lévő vagy még függőben lévő korrekciós intézkedések;
Költségvetési és pénzgazdálkodás
1.	megállapítja, hogy a 2022. évi pénzügyi év során tett költségvetés-ellenőrzési erőfeszítések eredményeként a folyó év kötelezettségvállalási előirányzatainak végrehajtási aránya 96,88%-os volt, ami 2021-hoz képest szerény, 2,88%-os csökkenést jelent, továbbá hogy a folyó év kifizetési előirányzatainak végrehajtási aránya 34,81%-ot ért el, ami 2021-hoz képest 16,4%-os csökkenést jelent;
2.	megállapítja, hogy az ügynökség kiadásainak nagy részét a Bizottság fedezi, beleértve a béreket (számítások szerint 1 937 817 EUR), az irodai és informatikai költségeket (számítások szerint 467 708 EUR), valamint a nukleáris megfigyelőközpont (NOEMI) és az ügynökség által végzett információkezelést végző informatikai rendszert (számítások szerint 84 644 EUR); megjegyzi továbbá, hogy ezek a kiadások szerepelnek a Bizottság éves beszámolójában, ami pozitívan járul hozzá az ügynökség igazgatási kapacitásához;
Teljesítmény
3.	kiemeli, hogy a 2022-es évet az Ukrajna elleni orosz invázió jellemezte, ami általánosságban aggályokat vetett fel az Unió energiabiztonsága tekintetében, és különösen aláásta a nukleáris anyagokkal és tüzelőanyagokkal való ellátásának biztonságát, valamint súlyosbította a függőséggel kapcsolatos problémákat; megjegyzi, hogy számos uniós atomerőmű orosz üzemanyag-szállítókra támaszkodik, és az uniós közművek 20–30%-a az orosz nukleáris anyagokkal való ellátástól és az üzemanyagciklussal kapcsolatos szolgáltatásoktól függ; megjegyzi, hogy felismerve az energiaimportért fizetett magas összegek szerepét Oroszország tevékenységének támogatásában, az Unió úgy határozott, hogy különböző ágazatokban csökkenti az Oroszországtól való függőségét, és a nukleáris piac – tekintettel annak egyedi jellemzőire – e szélesebb körű változás részeként a jövőben szintén változásokon mehet keresztül; felkéri az ügynökséget, hogy számoljon be a mentesítésért felelős hatóságnak arról, hogy 2022 óta hogyan csökkentette az Unió függőségét az orosz nukleáris fűtőanyagtól – különös tekintettel arra, hogy a háború kezdete óta a nukleáris ipar mentesült a szankciók alól –, és hogyan hatott a költségekre a csökkentés és a diverzifikáció;
4.	megelégedéssel veszi tudomásul, hogy az ügynökség különös figyelmet fordított az Oroszországtól való függőség kockázatával járó szerződések felülvizsgálatára, beleértve a záradékok, a műszaki információk, az ellátási láncok, az alternatív üzemanyagok rendelkezésre állása és a meglévő üzemanyag-készletekre vonatkozó közüzemi autonómia alapos elemzését; elismerését fejezi ki amiatt, hogy az ügynökség lépéseket tett a szerződések benyújtási folyamatának egyszerűsítése érdekében, miközben fenntartotta a magas szintű biztonságot, és az erre a célra kialakított biztonságos informatikai eszközök megkönnyítették a távoli kitöltést és benyújtást; megállapítja, hogy ezen erőfeszítések eredményeként 2022-ben nőtt az egységes piacon történő elektronikus tranzakciók azonosításáról szóló rendeleteknek megfelelő, elektronikusan aláírt jogi aktusok száma;
5.	megjegyzi, hogy az ügynökség stratégiai célkitűzéseivel és a Bizottság politikáival összhangban arra törekedett, hogy a nukleáris üzemanyagciklusban az ellátás forrásait energia- és nem energiatermelési célú felhasználásra ossza el, közép- és hosszú távon hozzájárulva az ellátás biztonságához;
6.	megállapítja, hogy az ügynökség felelős a piac ellenőrzéséért annak érdekében, hogy azonosítsa azokat a tendenciákat, amelyek hatással lehetnek az Unió nukleáris anyagokkal és szolgáltatásokkal való ellátásának biztonságára; megjegyzi továbbá, hogy az ügynökség éves jelentésében piacelemzést tett közzé, tájékoztatást nyújtott az uniós és globális nukleáris piacokról, valamint információkat és ismereteket osztott meg más nemzetközi piacelemző szervezetekkel;
7.	üdvözli, hogy 2022-ben az ügynökség vezető szerepet játszott az orvosi radioizotópok alapanyag-ellátásának biztosítására irányuló intézkedésekben, mivel hozzájárult az ionizáló sugárzás orvosi alkalmazásaira vonatkozó stratégiai menetrend (SAMIRA) végrehajtásához, és vezette az Orvosi Radioizotóp-ellátás Európai Megfigyelőközpontját;
8.	üdvözli az ügynökségnek a partnerekkel és az érdekelt felekkel való együttműködésre irányuló erőfeszítéseit a nukleáris anyagokkal való ellátás biztonságának megerősítése érdekében, tekintettel az Ukrajna elleni jogellenes és provokáció nélkül indított orosz invázióra;
Hatékonyság és hasznok
9.	megjegyzi, hogy az ügynökség szorosan együttműködött a Bizottsággal az ellátás diverzifikációjának előmozdítása érdekében; megjegyzi továbbá, hogy az ügynökség régóta fennálló kapcsolatban áll az atomenergia területén a Nemzetközi Atomenergia-ügynökséggel és a Gazdasági Együttműködési és Fejlesztési Szervezet keretében működő Nukleáris Energia Ügynökséggel; rámutat az együttműködés és a bevált gyakorlatok kiigazításának horizontális előnyeire, valamint arra, hogy a közös kezdeményezések különböző nézőpontokat egyesítenek, csökkentik a párhuzamos erőfeszítéseket, fokozzák a tanulást és erősítik a résztvevők közötti kapcsolatokat;
10.	megállapítja, hogy az ügynökség fejleszti a NOEMI informatikai rendszert, hogy lehetővé tegye a nukleáris ellátási szerződések és a piaci információk teljes körű digitális feldolgozását az információvédelmi szabályokkal teljes összhangban, és ezzel párhuzamosan dolgozik a rendelkezésre álló adatok elemzési kapacitásának bővítésén;
11.	megjegyzi, hogy az ügynökség erőfeszítéseket tett a hatékonyság növelésére és az emberi erőforrások átcsoportosítására az újonnan felmerülő feladatok és kihívások érdekében; megjegyzi, hogy a hatékonyság további növelése csak a szinergiák kihasználásával és a Bizottság támogatásával lenne lehetséges, speciális támogató funkciók biztosítása, a vállalati eszközök használatának kiterjesztése és a NOEMI IT fejlesztésére elkülönített források növelése révén; felkéri az ügynökséget, hogy találjon több olyan belső eljárást, amelyeket új informatikai eszközökkel lehetne egyszerűsíteni;
12.	emlékeztet, hogy fokozni kell az ügynökség digitalizálását a belső működés és irányítás tekintetében, de az eljárások digitalizálásának felgyorsítása érdekében is; hangsúlyozza, hogy az ügynökségnek ezzel összefüggésben továbbra is proaktívnak kell lennie, hogy elkerülhető legyen az ügynökségek közötti digitális szakadék; felhívja azonban a figyelmet arra, hogy minden szükséges biztonsági intézkedést meg kell tenni a feldolgozott információk online biztonságát fenyegető kockázatok elkerülése érdekében, ragaszkodik a különösen Oroszországból vagy Kínából eredő kibertámadások vagy beszivárgási kísérletek elleni fellépéshez;
Személyzeti politika
13.	megjegyzi, hogy 2022. december 31-én a létszámterv végrehajtása 17 állandó álláshellyel 100%-os volt: 8 adminisztrátor, 7 asszisztensi és 2 asszisztensi és titkári álláshely; megjegyzi továbbá, hogy az engedélyezettnél magasabb adminisztrátori létszámot egy asszisztensi álláshelynek a Bizottság által engedélyezett átminősítése okozza;
14.	emlékeztet arra, hogy az ügynökség nehezen talál asszisztenseket az alacsonyabb besorolási fokozatú álláshelyekre, tekintettel a szükséges speciális profilra és a fokozathoz tartozó bérszintre – szemben a luxemburgi megélhetési költségekkel; megjegyzi azonban, hogy az ügynökség erőfeszítései ellenére 2022-ben 2 ideiglenes alkalmazottat vett fel állandó álláshelyekre (1 asszisztens és 1 asszisztens és titkár);
15.	megállapítja, hogy az ügynökség beszámolója szerint az esélyegyenlőségi politika alapján a teljes személyzet összetételében 2022-ben a nők aránya 59%, a férfiaké pedig 41%;
16.	emlékeztet annak fontosságára, hogy hosszú távú emberierőforrás-politikát kell kidolgozni a munka és a magánélet közötti egyensúly, az egész életen át tartó pályaorientáció és a karrierfejlesztéshez szükséges egyedi képzési lehetőségek, a személyzet minden szintjén a nemek közötti egyensúly, a távmunka, a lecsatlakozáshoz való jog, a minden tagállam számára megfelelő képviseletet biztosító földrajzi egyensúly javítása, valamint a fogyatékossággal élő személyek felvétele és integrációja, és a velük szembeni egyenlő bánásmód és lehetőségeik előmozdítása tekintetében;
Közbeszerzés
17.	a számvevőszéki jelentés alapján tudomásul veszi azt az észrevételt, hogy az ügynökség rendszeresen ítél oda alacsony értékű (15 000 EUR alatti) szerződéseket anélkül, hogy megfelelő értékelő jelentéseket és odaítélési határozatokat bocsátana ki, ami ellentétes a költségvetési rendelet I. mellékletének 30.3. és 30.4. pontjával; tudomásul veszi továbbá az ügynökség válaszát, amely figyelembe veszi az ajánlást, és megfelelő iránymutatást nyújt a közbeszerzésben és a pénzgazdálkodásban részt vevő valamennyi alkalmazott számára; felhívja az ügynökséget, hogy javítsa közbeszerzési eljárásait, biztosítva az alkalmazandó szabályoknak való teljes körű megfelelést annak biztosítása érdekében, hogy azok a lehető legjobb ár-érték arányt érjék el;
Egyéb megjegyzések
18.	megjegyzi, hogy az ügynökség megerősítette az épületeibe való belépés biztonságát, és hogy a személyzet valamennyi tagja és valamennyi külső vállalkozó rendelkezik biztonsági tanúsítvánnyal;
19.	tudomásul veszi, hogy a NOEMI informatikai rendszerét sebezhetőségi értékelésnek vetették alá, amelyet minden egyes fejlesztési szakasz vagy valamennyi ajánlás végrehajtása után meg kell ismételni;
20.	elismeréssel veszi tudomásul, hogy az ügynökség 2022 szeptemberében részt vett a Nukleáris Világszövetség londoni szimpóziumán, egyértelmű üzenetet küldve a részt vevő vezető nukleáris ipari vezetőknek, szakértőknek és vezérigazgatóknak arról, hogy kezelni kell az új piaci struktúrához kapcsolódó kockázatokat; megjegyzi továbbá, hogy az ügynökség ismertette a piaci elemzését és kilátásokat a Varsói Biztonsági Fórumon és a Globális Nukleáris Üzemanyagciklus konferencián, valamint képviseltette magát a nukleáris jogról szóló első nemzetközi konferencián és az európai kutatóreaktorokkal foglalkozó konferencián; megjegyzi továbbá, hogy az ügynökség hozzájárult az Európai Nukleáris Társaság rendezvényeihez;
21.	megjegyzi, hogy az ügynökség nem ad ki környezetvédelmi nyilatkozatot, és nem hajtotta végre a környezetvédelmi vezetési és hitelesítési rendszert (EMAS); ösztönzi az ügynökséget, hogy számoljon be éghajlati, energetikai és környezeti teljesítményéről, és emellett hajtsa végre az EMAS-t;
°
°	°
[bookmark: _GoBack]22.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. április 11-i állásfoglalására[footnoteRef:9]. [9:  	Elfogadott szövegek, P9_TA(2024)0280] 

